CELEX: 62012CN0479
Language: fi
Date: 2012-10-25 00:00:00
Title: Asia C-479/12: Ennakkoratkaisupyyntö, jonka Bundesgerichtshof (Saksa) on esittänyt 25.10.2012 — H. Gautzsch Großhandel GmbH & Co. KG v. Münchener Boulevard Möbel Joseph Duna GmbH

2.2.2013   
            
            
               FI
            
            
               Euroopan unionin virallinen lehti
            
            
               C 32/3
            
         Ennakkoratkaisupyyntö, jonka Bundesgerichtshof (Saksa) on esittänyt 25.10.2012 — H. Gautzsch Großhandel GmbH & Co. KG v. Münchener Boulevard Möbel Joseph Duna GmbH
   (Asia C-479/12)
   2013/C 32/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: H. Gautzsch Großhandel GmbH & Co. KG
   
      Vastapuoli: Münchener Boulevard Möbel Joseph Duna GmbH
   
      Ennakkoratkaisukysymykset
   
   
               1)
            
            
               Onko asetuksen (EY) N:o 6/2002 (1) 11 artiklan 2 kohtaa tulkittava siten, että malli voi tulla unionissa alalla toimivien tahojen tietoon tavanomaisen liiketoiminnan yhteydessä, kun yhteisömallin kuvia on jaettu kauppiaille?
            
         
               2)
            
            
               Onko asetuksen (EY) N:o 6/2002 7 artiklan 1 kohdan ensimmäistä virkettä tulkittava siten, että vaikka malli on tullut kolmannen henkilön tietoon ilman nimenomaisia tai hiljaisia salassapitoa koskevia ehtoja, se ei voi olla tullut unionissa toimivien tahojen tietoon tavanomaisen liiketoiminnan yhteydessä, jos
               
                           a)
                        
                        
                           se on tullut alalla toimivien tahojen osalta vain yhden ainoan yrityksen tietoon
                        
                     
                           b)
                        
                        
                           se asetetaan näytteille tavanomaisen markkinaseurannan ulkopuolella olevassa yrityksen näyttelytilassa Kiinassa?
                        
                     
         
               3)
            
            
               
                           a)
                        
                        
                           Onko asetuksen (EY) N:o 6/2002 19 artiklan 2 kohtaa tulkittava siten, että rekisteröimättömän yhteisömallin haltijalla on todistustaakka siitä, että kiistanalainen käyttö johtuu suojatun mallin jäljentämisestä?
                        
                     
                           b)
                        
                        
                           Jos kysymykseen 3 a vastataan myöntävästi:
                           Kääntyykö todistustaakka tai helpottuuko rekisteröimättömän yhteisömallin haltijan todistustaakka, jos yhteisömallin ja kiistanalaisen käytön välillä on olennaisia yhdenmukaisuuksia?
                        
                     
         
               4)
            
            
               
                           a)
                        
                        
                           Vanheneeko asetuksen (EY) N:o 6/2002 19 artiklan 2 kohdan ja 89 artiklan 1 kohdan a alakohdan mukainen oikeus vaatia rekisteröimättömän yhteisömallin loukkaamiseen perustuvaa kieltomääräystä?
                        
                     
                           b)
                        
                        
                           Jos kysymykseen 4 a vastataan myöntävästi:
                           Säännelläänkö vanhenemista unionin oikeudessa ja jos, niin missä säännöksessä?
                        
                     
         
               5)
            
            
               
                           a)
                        
                        
                           Voidaanko asetuksen (EY) N:o 6/2002 19 artiklan 2 kohdan ja 89 artiklan 1 kohdan a alakohdan mukainen oikeus vaatia rekisteröimättömän yhteisömallin loukkaamiseen perustuvaa kieltomääräystä menettää?
                        
                     
                           b)
                        
                        
                           Jos kysymykseen 5 a vastataan myöntävästi:
                           Säännelläänkö oikeuden menettämistä unionin oikeuden mukaan ja jos, niin minkä säännöksen mukaan?
                        
                     
         
               6)
            
            
               Onko asetuksen (EY) N:o 6/2002 89 artiklan 1 kohdan d alakohtaa tulkittava siten, että rekisteröimättömän yhteisömallin loukkaamiseen perustuviin unionin laajuisesti esitettyihin hävittämis-, tiedonsaanti- ja vahingonkorvausvaatimuksiin on sovellettava niiden jäsenvaltioiden oikeutta, joissa loukkaaminen on tapahtunut?
            
         
      (1)  Yhteisömallista 12.12.2001 annettu neuvoston asetus (EY) N:o 6/2002 (EYVL L 3, 5.1.2002, s. 1)